ddrg/super_eurlex huggingface dataset:
Europols styrelsesråds afgørelse

af 11. juli 2002

om vedtagelse af de betingelser og procedurer, som er fastsat af Europol for tilpasning af de beløb, der er nævnt i bilaget til Europols styrelsesråds afgørelse af 16. november 1999 vedrørende den skat, der til fordel for Europol er pålagt løn og honorarer, som udbetales til Europol-personale

(2002/C 218/01)

EUROPOLS STYRELSESRÅD HAR -

Under henvisning til protokollen udarbejdet på grundlag af artikel K.3) i traktaten om Den Europæiske Union og artikel 41, stk. 3, i Europol-konventionen om privilegier og immuniteter for Europol, medlemmerne af Europols organer samt Europols vicedirektører og personale(1), særlig artikel 10, og

ud fra følgende betragtninger:

(1) Rådet vedtog den 13. juni 2002 at tilpasse Europol-ansattes løn og honorarer med 5,2 % med tilbagevirkende kraft fra 1. juli 2001.

(2) Styrelsesrådet besluttede ved skriftlig procedure på dets møde den 11. juli 2002 at forhøje de beløb, som er nævnt i artikel 4 i bilaget til styrelsesrådets afgørelse af 16. november 1999(2), med samme procentsats og med virkning fra samme dato som den, der er fastsat under punkt 1 i Rådets afgørelse af 13. juni 2002.

(3) I overensstemmelse med styrelsesrådets beslutning af 11. juli 2002 offentliggøres disse værdier i De Europæiske Fællesskabers Tidende -

TRUFFET FØLGENDE AFGØRELSE:

Artikel 1

Med virkning fra 1. juli 2002:

1) Værdien, som er nævnt i første punktum af artikel 4 i bilaget til styrelsesrådet for Europols beslutning af 16. november 1999, ændres til 101,29 EUR.

2) De værdier i euroenheder, som er anført i tabellen i artikel 4 i bilaget til Europols Styrelsesråds beslutning af 16. november 1999, erstattes af følgende:

8 % af beløb mellem 101,30 EUR og 1784,32 EUR

10 % af beløb mellem 1784,33 EUR og 2457,64 EUR

12,5 % af beløb mellem 2457,65 EUR og 2816,59 EUR

15 % af beløb mellem 2816,60 EUR og 3198,67 EUR

17,5 % af beløb mellem 3198,68 EUR og 3557,63 EUR

20 % af beløb mellem 3557,64 EUR og 3905,57 EUR

22,5 % af beløb mellem 3905,58 EUR og 4264,52 EUR

25 % af beløb mellem 4264,53 EUR og 4612,47 EUR

27,5 % af beløb mellem 4612,48 EUR og 4971,43 EUR

30 % af beløb mellem 4971,44 EUR og 5319,38 EUR

32,5 % af beløb mellem 5319,39 EUR og 5678,33 EUR

35 % af beløb mellem 5678,34 EUR og 6026,82 EUR

40 % af beløb mellem 6026,83 EUR og 6385,79 EUR

45 % af beløb over 6385,80 EUR.

Artikel 2

Denne afgørelse offentliggøres i De Europæiske Fællesskabes Tidende.

Artikel 3

Denne afgørelse træder i kraft dagen efter, at den er vedtaget.

Udfærdiget i Haag, den 11. juli 2002.

J. Scharf

Formand for Styrelsesrådet

(1) EFT C 221 af 19.7.1997, s. 2.

(2) EFT C 65 af 28.2.2001, s. 8.
Rådets afgørelse

af 13. september 2002

om gennemførelse af fælles holdning 2002/145/FUSP om restriktive foranstaltninger over for Zimbabwe

(2002/754/FUSP)

RÅDET FOR DEN EUROPÆISKE UNION HAR -

under henvisning til Rådets fælles holdning 2002/145/FUSP af 18. februar 2002 om restriktive foranstaltninger over for Zimbabwe(1), især artikel 5, sammenholdt med artikel 23, stk. 2, i traktaten om Den Europæiske Union, og

ud fra følgende betragtninger:

(1) Rådets fælles holdning 2002/145/FUSP indførte et visumforbud og indefrysning af midler over for Zimbabwes regering og andre personer, som har en stor del af ansvaret for alvorlige krænkelser af menneskerettighederne og af menings- og foreningsfriheden og retten til fredelig forsamling.

(2) Fælles holdning 2002/145/FUSP blev ændret den 22. juli 2002 ved fælles holdning 2002/600/FUSP(2).

(3) Som følge af regeringsomdannelsen i Zimbabwe den 26. august 2002 bør ovennævnte liste over personer ajourføres -

TRUFFET FØLGENDE AFGØRELSE:

Artikel 1

Listen over personer i bilaget til fælles holdning 2002/145/FUSP, som ændret ved fælles holdning 2002/600/FUSP, erstattes med listen i bilaget.

Artikel 2

Afgørelsen har virkning fra datoen for vedtagelsen.

Artikel 3

Denne afgørelse offentliggøres i EF-Tidende.

Udfærdiget i Bruxelles, den 13. september 2002.

På Rådets vegne

P. S. Møller

Formand

(1) EFT L 50 af 21.2.2002, s. 1.

(2) EFT L 195 af 24.7.2002, s. 1.

BILAG

Listen over personer jf. artikel 1

>TABELPOSITION>
Kommissionens beslutning

af 10. september 2002

om den fortsatte anvendelse af arealundersøgelses- og teledetektionsteknik i landbrugsstatistik for perioden 2002-03

(meddelt under nummer K(2002) 3313)

(2002/750/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets afgørelse nr. 1445/2000/EF af 22. maj 2000 om anvendelse af arealundersøgelses- og teledetektionsteknik i landbrugsstatistik for perioden 1999-2003(1), særlig artikel 1, stk. 3, og

ud fra følgende betragtninger:

(1) Kommissionen har i overensstemmelse med artikel 2 i afgørelse nr. 1445/2000/EF forelagt Den Stående Landbrugsstatistiske Komité en rapport om anvendelsen af arealundersøgelsesteknik.

(2) Erfaringerne med gennemførelsen af Fællesskabets arealundersøgelsesprojekt i perioden 1999-2001 har vist, at denne teknik leverer de oplysninger, der er absolut nødvendige i forbindelse med den fælles landbrugspolitik og med henblik på udvidelsen; arealundersøgelsesprojektet og teledetektionen bør derfor videreføres i 2002 og 2003.

(3) Da det på grund af mund- og klovsygeepidemien i 2001 ikke var muligt at gennemføre arealundersøgelser i Det Forenede Kongerige og Irland, bør der gennemføres to undersøgelser i disse medlemsstater for at kunne foretage en samlet evaluering af teknikken.

(4) De i denne beslutning fastsatte foranstaltninger er i overensstemmelse med udtalelse fra Den Stående Landbrugsstatistiske Komité, der er nedsat ved Rådets afgørelse 72/279/EØF(2) -

VEDTAGET FØLGENDE BESLUTNING:

Artikel 1

De aktioner, der er omhandlet i artikel 1, stk. 1 og 2, i afgørelse nr. 1445/2000/EF, videreføres i 2002 og 2003.

Artikel 2

Det arealundersøgelsesprojekt, der er omhandlet i artikel 1, stk. 1 og 2, i afgørelse nr. 1445/2000/EF, gennemføres i Det Forenede Kongerige og Irland i 2002.

Artikel 3

Det arealundersøgelsesprojekt, der er omhandlet i artikel 1, stk. 1 og 2, i afgørelse nr. 1445/2000/EF, gennemføres i alle medlemsstaterne i 2003.

Artikel 4

Denne beslutning er rettet til medlemsstaterne.

Udfærdiget i Bruxelles, den 10. september 2002.

På Kommissionens vegne

Pedro Solbes Mira

Medlem af Kommissionen

(1) EFT L 143 af 4.7.2000, s. 1.

(2) EFT L 179 af 7.8.1972, s. 1.
Rådets afgørelse

af 30. september 2002

om udnævnelse af de italienske medlemmer af og suppleanter til Det Rådgivende Udvalg for Sikkerhed, Hygiejne og Sundhedsbeskyttelse på Arbejdspladsen

(2002/C 243/02)

RÅDET FOR DEN EUROPÆISKE UNION HAR -

under henvisning til Rådets afgørelse 74/325/EØF af 27. juni 1974 om oprettelse af et rådgivende udvalg for sikkerhed, hygiejne og sundhedsbeskyttelse på arbejdspladsen(1),

under henvisning til den kandidatliste, son den italienske regering har forelagt Rådets, og

ud fra følgende betragtninger:

(1) Rådet har ved afgørelse af 18. december 2001(2) udnævnt medlemmerne af og suppleanterne til Det Rådgivende Udvalg for Sikkerhed, Hygiejne og Sundhedsbeskyttelse på Arbejdspladsen for perioden fra den 18. december 2000 til den 17. december 2003, undtagen de italienske repræsentanter.

(2) De italienske medlemmer af og suppleanter til Det Rådgivende Udvalg for Sikkerhed, Hygiejne og Sundhedsbeskyttelse på Arbejdspladsen skal udnævnes for den resterende del af mandatperioden, dvs. indtil den 17. december 2003 -

TRUFFET FØLGENDE AFGØRELSE:

Artikel 1

Til medlemmer af og suppleanter til Det Rådgivende Udvalg for Sikkerhed, Hygiejne og Sundhedsbeskyttelse på Arbejdspladsen udnævnes for perioden fra den 30. september 2002 til den 17. december 2003:

1) REGERINGSREPRÆSENTANTER

>TABELPOSITION>

2) REPRÆSENTANTER FOR ARBEJDSTAGERORGANISATIONER

>TABELPOSITION>

3) REPREÆSENTANTER FOR ARBEJDSGIVERORGANISATIONER

>TABELPOSITION>

Artikel 2

Denne afgørelse offentliggøres til underretning i De Europæiske Fællesskabers Tidende.

Udfærdiget i Bruxelles, den 30. september 2002.

På Rådets vegne

Formand

B. Bendtsen

(1) EFT L 185 af 9.7.1974, s. 15.

(2) EFT C 1 af 4.1.2001, s. 1.
Rådets afgørelse

af 30. september 2002

om udnævnelse af medlemmer af og suppleanter til Det Rådgivende Udvalg for Erhvervsuddannelse

(2002/C 243/01)

RÅDET FOR DEN EUROPÆISKE UNION HAR -

under henvisning til Rådets afgørelse af 18. december 1963 om vedtægten for Det Rådgivende Udvalg for Faglig Uddannelse(1),

under henvisning til de kandidatlister, som medlemsstaternes regeringer har forelagt Rådet, og

ud fra følgende betragtninger:

(1) Der skal især tages hensyn til fjerde princip i Rådets afgørelse af 2. april 1963 om opstilling af almindelige principper for gennemførelse af en fælles politik for faglig uddannelse.

(2) Ved afgørelse af 5. juni 2000(2) udnævnte Rådet medlemmer af og suppleanter til Det Rådgivende Udvalg for Erhvervsuddannelse for perioden fra den 5. juni 2000 til den 4. juni 2002.

(3) Der skal udnævnes medlemmer af og suppleanter til udvalget for en perioden på to år -

TRUFFET FØLGENDE AFGØRELSE:

Artikel 1

Følgende udnævnes til medlemmer af og suppleanter til Det Rådgivende Udvalg for Erhvervsuddannelse for peridoen fra den 30. september 2002 til den 29. september 2004:

I. REGERINGSREPRÆSENTANTER

>TABELPOSITION>

II. ARBEJDSTAGERREPRÆSENTANTER

>TABELPOSITION>

III. ARBEJSGIVERREPRÆSENTANTER

>TABELPOSITION>

Artikel 2

Rådet udnævner de endnu ikke indstillede medlemmer fra Sverige senere.

Artikel 3

Denne afgørelse offentliggøres til orientering i De Europæiske Fællesskabers Tidende.

Udfærdiget i Bruxelles, den 30. september 2002.

På Rådets vegne

B. Bendtsen

Formand

(1) EFT 190 af 30.12.1963, s. 3090/63, ændret ved afgørelse af 9.4.1968 (EFT L 91 af 12.4.1968, s. 26).

(2) EFT C 165 af 15.6.2000, s. 1.
Kommissionens beslutning

af 10. oktober 2002

om ændring af beslutning 2001/751/EF for så vidt angår indførsel af strudsefugle og rugeæg fra Botswana

(meddelt under nummer K(2002) 3671)

(EØS-relevant tekst)

(2002/789/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/539/EØF af 15. oktober 1990 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande(1), senest ændret ved beslutning 2001/867/EF(2), særlig artikel 21, stk. 1, og artikel 23, stk. 1, litra b), og

ud fra følgende betragtninger:

(1) Ved Kommissionens beslutning 2001/751/EF(3) er der fastsat dyresundhedsmæssige betingelser og bestemmelser om udstedelse af sundhedscertifikat ved indførsel af strudsefugle og rugeæg fra tredjelande, herunder de dyresundhedsforanstaltninger, der skal anvendes efter indførslen, og beslutningen indeholder en liste over de tredjelande, hvorfra indførsel af sådanne produkter kan tillades.

(2) Under et kontrolbesøg, som Kommissionen aflagde i Botswana i maj 2001, viste det sig, at Botswana råder over tilstrækkeligt strukturerede og organiserede veterinærtjenester, hvad sundhedsstatus for strudsefugle angår. Et krav om officiel meddelelse af aviær influenza var dog ikke fuldt ud medtaget i Botswanas bestemmelser.

(3) Botswana har ændret bestemmelserne, så det sikres, at myndighederne underrettes om aviær influenza.

(4) Indførsel af strudsefugle og rugeæg fra Botswana bør derfor tillades.

(5) Beslutning 2001/751/EF bør ændres tilsvarende.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilag I til beslutning 2001/751/EF affattes som angivet i bilaget til nærværende beslutning.

Artikel 2

Denne beslutning anvendes fra den 18. oktober 2002.

Artikel 3

Denne beslutning er rettet til medlemsstaterne.

Udfærdiget i Bruxelles, den 10. oktober 2002.

På Kommissionens vegne

David Byrne

Medlem af Kommissionen

(1) EFT L 303 af 31.10.1990, s. 6.

(2) EFT L 323 af 7.12.2001, s. 29.

(3) EFT L 281 af 25.10.2001, s. 24.

BILAG

"BILAG I

Liste over tredjelande eller dele af tredjelande, som har tilladelse til at eksportere strudsefugle eller rugeæg til EU

>TABELPOSITION>"
Rådets afgørelse

af 23. september 2002

om udnævnelse af medlemmer af og suppleanter til Det Rådgivende Udvalg for Vandrende Arbejdstageres Sociale Sikring

(2002/C 245/01)

RÅDET FOR DEN EUROPÆISKE UNION HAR -

under henvisning til Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet(1), særlig artikel 82,

under henvisning til de indstillinger, Rådet har fået forelagt af medlemsstaternes regeringer, og

ud fra følgende betragtninger:

(1) Rådet har ved afgørelse af 28. februar 2002(2) udnævnt medlemmerne af og suppleanterne til Det Rådgivende Udvalg for Vandrende Arbejdstageres Sociale Sikring for perioden fra den 28. februar 2000 til den 27. februar 2002.

(2) Der skal udnævnes medlemmer af og suppleanter til udvalget for en periode på to år -

TRUFFET FØLGENDE AFGØRELSE:

Artikel 1

Følgende udnævnes til medlemmer af og suppleanter til Det Rådgivende Udvalg for Vandrende Arbejdstageres Sociale Sikring for perioden fra den 23. september 2002 til den 22. september 2004:

I. REGERINGSREPRÆSENTANTER

>TABELPOSITION>

II. ARBEJDSTAGERREPRÆSENTANTER

>TABELPOSITION>

III. ARBEJDSGIVERREPRÆSENTANTER

>TABELPOSITION>

Artikel 2

Rådet udnævner de endnu ikke indstillede medlemmer fra Grækenland og Italien senere.

Artikel 3

Afgørelsen offentliggøres til orientering i De Europæiske Fællesskabers Tidende.

Udfærdiget i Bruxelles den 23. september 2002.

På Rådets vegne

M. Fischer Boel

Formand

(1) EFT L 149 af 5.7.1971, s. 2. Forordning senest ændret ved forordning (EØF) nr. 1945/93 (EFT L 181 af 23.7.1993, s. 1).

(2) EFT C 69 af 10.3.2000, s. 2.
Rådets afgørelse

af 30. september 2002

om beskikkelse af en suppleant til Regionsudvalget

(2002/775/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 22. januar 2002(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som suppleant til Regionsudvalget, efter at Nicole MORSBLECH er trådt tilbage, hvilket Rådet blev underrettet om den 5. september 2002,

under henvisning til indstillingen fra den tyske regering -

TRUFFET FØLGENDE AFGØRELSE:

Eneste artikel

Dieter SCHIFFMANN beskikkes som suppleant til Regionsudvalget som efterfølger for Nicole MORSBLECH for den resterende del af dennes mandatperiode, dvs. indtil den 25. januar 2006.

Udfærdiget i Bruxelles, den 30. september 2002.

På Rådets vegne

P. S. Møller

Formand

(1) EFT L 24 af 26.1.2002, s. 38.
Kommissionens beslutning

af 3. oktober 2002

om elvte ændring af beslutning 2000/284/EF om listen over godkendte sædopsamlingsstationer for indførsel af hingstesæd fra tredjelande

(meddelt under nummer K(2002) 3605)

(EØS-relevant tekst)

(2002/776/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF(1), senest ændret ved forordning (EF) nr. 1282/2002(2), særlig artikel 17, stk. 3, litra b), og

ud fra følgende betragtninger:

(1) Ved Kommissionens beslutning 2000/284/EF(3), senest ændret ved beslutning 2002/416/EF(4), blev der opstillet en liste over sædopsamlingsstationer, der er godkendt til indførsel af hingstesæd fra tredjelande.

(2) De canadiske myndigheder har anmodet om ændringer af oplysningerne for godkendte stationer til opsamling af hingstesæd.

(3) De amerikanske myndigheder har officielt meddelt Kommissionen, at de i henhold til direktiv 92/65/EØF har godkendt en række stationer til opsamling af hingstesæd.

(4) De newzealandske myndigheder har officielt meddelt Kommissionen, at de i henhold til direktiv 92/65/EØF har godkendt en station til opsamling af hingstesæd.

(5) Listen over godkendte stationer bør ændres på baggrund af de nye oplysninger fra de pågældende tredjelande, og ændringerne bør af klarhedshensyn fremhæves i bilaget.

(6) Beslutning 2000/284/EF bør ændres i overensstemmelse hermed.

(7) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilaget til beslutning 2000/284/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 3. oktober 2002.

På Kommissionens vegne

David Byrne

Medlem af Kommissionen

(1) EFT L 268 af 14.9.1992, s. 54.

(2) EFT L 187 af 16.7.2002, s. 3.

(3) EFT L 94 af 14.4.2000, s. 35.

(4) EFT L 150 af 8.6.2002, s. 56.

BILAG

"ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>TABELPOSITION>"
Rådets afgørelse

af 23. september 2002

om beskikkelse af en suppleant til Regionsudvalget

(2002/773/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 22. januar 2002(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som suppleant til Regionsudvalget, efter at Elin JONES er trådt tilbage, hvilket Rådet blev underrettet om den 28. juni 2002,

under henvisning til indstillingen fra den britiske regering -

TRUFFET FØLGENDE AFGØRELSE:

Eneste artikel

Janet DAVIES beskikkes som suppleant til Regionsudvalget som efterfølger for Elin JONES for den resterende del af dennes mandatperiode, dvs. indtil den 25. januar 2006.

Udfærdiget i Bruxelles, den 23. september 2002.

På Rådets vegne

M. Fischer Boel

Formand

(1) EFT L 24 af 26.1.2002, s. 24.
Rådets afgørelse

af 23. september 2002

om beskikkelse af en suppleant til Regionsudvalget

(2002/774/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 22. januar 2002(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som suppleant til Regionsudvalget, efter at Margherita COGO er trådt tilbage, hvilket Rådet blev underrettet om den 10. april 2002,

under henvisning til indstillingen fra den italienske regering -

TRUFFET FØLGENDE AFGØRELSE:

Eneste artikel

Carlo ANDREOTTI beskikkes som suppleant til Regionsudvalget som efterfølger for Margherita COGO for den resterende del af dennes mandatperiode, dvs. indtil den 25. januar 2006.

Udfærdiget i Bruxelles, den 23. september 2002.

På Rådets vegne

M. Fischer Boel

Formand

(1) EFT L 24 af 26.1.2002, s. 24.
Rådets afgørelse

af 22. juli 2002

om indgåelse af en interimsaftale om handel og handelsanliggender mellem Det Europæiske Fællesskab på den ene side og Den Libanesiske Republik på den anden side

(2002/761/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) I afventning af ikrafttrædelsen af Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Libanesiske Republik på den anden side, undertegnet på Det Europæiske Fællesskabs vegne i Luxembourg den 17. juni 2002, er det nødvendigt at godkende interimsaftalen om handel og handelsanliggender mellem Det Europæiske Fællesskab på den ene side og Den Libanesiske Republik på den anden side.

(2) Interimsaftalen erstatter de relevante dele i samarbejdsaftalen mellem Det Europæiske Økonomiske Fællesskab og Den Libanesiske Republik(1) og aftalen mellem Det Europæiske Kul- og Stålfællesskabs medlemsstater og Libanon(2), undertegnet i Bruxelles den 3. maj 1977.

(3) Denne aftale bør derfor godkendes på Det Europæiske Fællesskabs vegne -

TRUFFET FØLGENDE AFGØRELSE:

Artikel 1

1. Interimsaftalen om handel og handelsanliggender mellem Det Europæiske Fællesskab på den ene side og Den Libanesiske Republik på den anden side, de bilag og protokoller, der er knyttet til aftalen, samt de til slutakten knyttede fælles erklæringer og erklæringer fra Det Europæiske Fællesskab godkendes herved på Fællesskabets vegne.

2. De i stk. 1 nævnte tekster er knyttet til denne afgørelse.

Artikel 2

Formanden for Rådet bemyndiges til at udpege de(n) person(er), der er beføjet til at deponere den i aftalens artikel 42, stk. 2, nævnte notifikationsakt på Fællesskabets vegne.

Udfærdiget i Bruxelles, den 22. juli 2002.

På Rådets vegne

P. S. Møller

Formand

(1) EFT L 267 af 27.9.1978, s. 2.

(2) EFT L 316 af 12.12.1979, s. 24.
Kommissionens beslutning

af 2. oktober 2002

om ophævelse af beslutning 2002/62/EF om beskyttelsesforanstaltninger over for fiskerivarer og akvakulturprodukter til konsum importeret fra Pakistan

(meddelt under nummer K(2002) 3613)

(EØS-relevant tekst)

(2002/771/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), særlig artikel 22, stk. 1, og

ud fra følgende betragtninger:

(1) Kommissionens beslutning 2002/62/EF af 25. januar 2002 om beskyttelsesforanstaltninger over for fiskerivarer og akvakulturprodukter til konsum importeret fra Pakistan(2) blev vedtaget, fordi der var påvist chloramphenicol i rejer importeret fra Pakistan.

(2) Ifølge beslutning 2002/62/EF tages samme beslutning op til revision på grundlag af de pakistanske myndigheders garantier og resultaterne af de undersøgelser, som medlemsstaterne har foretaget.

(3) De pakistanske myndigheder har givet de relevante garantier, og resultaterne af de undersøgelser, som medlemsstaterne har foretaget af rejer importeret fra Pakistan, har været gunstige.

(4) Beslutning 2002/62/EF bør ophæves, så den systematiske kontrol af rejer importeret fra Pakistan kan afskaffes.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Beslutning 2002/62/EF ophæves.

Artikel 2

Denne beslutning anvendes fra den 6. oktober 2002.

Artikel 3

Denne beslutning er rettet til medlemsstaterne.

Udfærdiget i Bruxelles, den 2. oktober 2002.

På Kommissionens vegne

David Byrne

Medlem af Kommissionen

(1) EFT L 24 af 30.1.1998, s. 9.

(2) EFT L 24 af 26.1.2002, s. 65.